A N U N Ţ
Direcţia de Asistenţă Socială şi Medicală organizează concurs de recrutare în condițiile prevăzute de art. XXII alin. (2) și (3) lit. a) din Legea nr. 141/2025, cu modificările și completările ulterioare, pentru ocuparea

 unui post unic vacant, funcție contractuală de execuție de șofer  în cadrul  Serviciului Achiziții Publice, Logistică
1. Denumirea postului unic vacant și a compartimentului de muncă:
· Un post unic vacant de șofer  în cadrul  Serviciului Achiziții Publice, Logistică
1.2. Durata normală a timpului de muncă este de 8 ore/zi, 40 ore/săptămână;
      2. Concursul se desfășoară în conformitate cu Hotărârea de Guvern nr. 1.336 din 28 octombrie 2022 pentru
aprobarea Regulamentului-cadru privind organizarea şi dezvoltarea carierei personalului contractual din sectorul
bugetar plătit din fonduri publice, cu modificările și completările ulterioare.

      3. Condițiile generale și specifice prevăzute în fişa postului:

Studii: -studii generale sau medii absolvite cu diplomă de  bacalaureat.
            -permis de conducere  categoria B+BE+C+CE+D – obligatoriu;
            - atestat de transport persoane – obligatoriu.


     Vechime ca șofer profesionist: minimum 5 ani.

     Vechime în specialitatea studiilor: nu este necesară.
            4. Condiţii necesare ocupării postului contractual vacant:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene și domiciliul în România;

b) cunoaşte limba română, scris şi vorbit;
c) are capacitate de muncă și capacitate deplină de exercițiu;

d) are o stare de sănătate corespunzătoare postului pentru care candidează, atestată pe baza adeverinţei medicale
eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii,
contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni
săvârşite cu intenţie care ar face o persoană candidată la post incompatibilă cu exercitarea funcţiei contractuale pentru
care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a
exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de
aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu s-au comis infracţiuni prevăzute la art. 1 alin. (2) din Legea nr. 118/2019: trafic de persoane, trafic de minori,
proxenetism, exploatare a cerşetoriei, de folosire a unui minor în scop de cerşetorie,de folosire a serviciilor unei
persoane exploatate, de folosire a prostituţiei infantile, viol, agresiune sexuală, act sexual cu un minor, corupere sexuală a minorilor, racolare a minorilor în scopuri sexuale, hărţuire sexuală, folosire abuzivă a funcţiei în scop sexual,
pornografie infantilă, ultraj contra bunelor moravuri sau incest;

 i) contractul să nu conţină clauze de confidenţialitate sau, după caz, clauze de neconcurenţă.
 5.  Probele stabilite pentru concurs: selecţia dosarelor de înscriere la concurs, probă practică şi interviu.
Fiecare probă de concurs are caracter eliminatoriu.
Se pot prezenta la următoarea etapă numai candidațíi declarațí admiși la etapa precedentă.
6. Locul, data şi ora desfăşurării probelor:
Pentru înscrierea la concurs, candidaţii vor depune dosarul de concurs până în data de 21.09.2026 inclusiv, la Serviciul Resurse Umane Salarizare, str. Venus, FN (aleea dintre numerele 20-22), camera 217, mail: resum@dasmclujnapoca.ro, telefon: 0739-662938.
      Data, ora și locul organizării selecțíei dosarelor de concurs pe baza îndeplinirii condiţiilor de participare – 23.09.2026, ora 11.00, la sediul Direcţiei de Asistenţă Socială şi Medicală, str. Venus, FN (aleea dintre numerele 20-22), sala de ședință, etaj 2.
 Data, ora şi locul organizării probei practice: 29.09.2026, ora 10,00, municipiul Cluj-Napoca, Str. Venus, FN (aleea dintre numerele 20-22), sala de ședință, etaj 2.

 Data, ora şi locul organizării interviului: 02.10.2026, ora 10,00, municipiul Cluj-Napoca, Str. Venus, FN (aleea dintre numerele 20-22), sala de ședință, etaj 2.
7. Dosarul de concurs 

7.1. Dosarul de concurs trebuie să conţină în mod obligatoriu următoarele documente:

a) Formular de înscriere la concurs;
b) Actul de identitate sau orice alt document care atestă identitatea, potrivit legii, aflate în termen de valabilitate, în original;

c) Certificatul de căsătorie sau a altui document prin care s-a realizat schimbarea de nume, după caz, în original;
d) Documentele care să ateste nivelul studiilor şi alte acte care atestă efectuarea unor specializări, precum şi documentele care atestă îndeplinirea condiţiilor specifice ale postului solicitate de autoritatea sau instituţia publică, permis de conducere   categoria B+BE+C+CE+D, atestat de transport persoane în original;
e) Carnetul de muncă, adeverinţele eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, în original;

f) Certificat de cazier judiciar sau, după caz, extrasul de pe cazierul judiciar, în original;

g) Adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, în original;

h) Certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane, în original;
i) Curriculum vitae, model comun european;
   7.2. Formularul de înscriere la concurs, model curriculum vitae și modelul orientativ al adeverinţei care să ateste
vechimea în muncă şi/sau în specialitatea studiilor solicitate pentru ocuparea postului sunt disponibile pe site-ul
instituției www.dasmclujnapoca.ro, împreună cu anunțul de concurs sau de la secretariatul comisiei de concurs.

     7.3. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în
formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de
adaptare rezonabilă, adeverinţa care atestă starea de sănătate trebuie însoţită de certificatul de încadrare într-un
grad de handicap, emis în condiţiile legii.

     7.4.  Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale.

 În acest caz, candidatul declarat admis la selecţia dosarelor şi care nu a solicitat expres la înscrierea la concurs
preluarea informaţiilor privind antecedentele penale direct de la autoritatea sau instituţia publică competentă cu
eliberarea certificatelor de cazier judiciar are obligaţia de a completa dosarul de concurs cu originalul certificatului de
cazier judiciar sau, după caz, a extrasului de pe cazierul, anterior datei de susţinere a probei scrise sau, după caz, a
probei practice.

 În situaţia în care candidatul solicită expres în formularul de înscriere la concurs preluarea informaţiilor direct de
la autoritatea sau instituţia publică competentă cu eliberarea certificatelor de cazier judiciar, extrasul de pe cazierul
judiciar se solicită de către autoritatea sau instituţia publică organizatoare a concursului, potrivit legii.
   7.5. Certificatul de integritate comportamentală poate fi solicitat şi de către autoritatea sau instituţia publică
organizatoare a concursului, cu acordul persoanei verificate, potrivit legii.
      7.6. Dosarele de concurs se verifică și se depun la Serviciul Resurse Umane Salarizare (camera 217, etajul 2, str. Venus, FN, aleea dintre numerele 20-22) sau pot fi transmise de candidaţi prin Poşta Română, serviciul de curierat rapid sau poşta electronică, în termenul prevăzut pentru depunerea dosarelor, conform calendarului de concurs.
      7.7. În situaţia în care candidaţii transmit dosarele de concurs prin Poşta Română, serviciul de curierat rapid sau poşta
electronică, candidaţii primesc codul unic de identificare la o adresă de e-mail comunicată de către aceştia.

Candidații au obligaţia de a se prezenta la Serviciul Resurse Umane Salarizare cu documentele prevăzute la punctul 7.1  lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora
organizării probei scrise/practice, după caz, sub sancţiunea neemiterii actului administrativ de angajare.
        Documentele prevăzute la literele a), f)-i), se depun în original la dosarul de înscriere la concurs, în termenul
prevăzut pentru depunerea dosarelor, conform calendarului de desfăşurare al concursului.
7.8. Transmiterea documentelor prin poşta electronică se realizează în format pdf cu volum maxim de 1 MB,
documentele fiind acceptate doar în formă lizibilă.
7.9. Nerespectarea prevederilor pct. 7.7. - 7.9., după caz, conduce la respingerea candidatului.
7.10. Prin raportare la nevoile individuale, candidatul cu dizabilităţi poate înainta comisiei de concurs, în termenul
prevăzut pentru depunerea dosarelor, conform calendarului de concurs, propunerea sa privind instrumentele necesare
pentru asigurarea accesibilităţii probelor de concurs.

Candidații declarați respinși pot depune, la Serviciul Resurse Umane Salarizare, etajul 2, camera 217, personal sau la adresa de email resum@dasmclujnapoca.ro, o cerere prin care vor solicita documentele depuse în original la dosarul de concurs. Pentru ridicarea acestora se vor prezenta la Serviciul Resurse Umane Salarizare, etajul 2, camera 217, str. Venus, FN (aleea dintre numerele 20-22).
       Persoana de contact: consilier Moldovan Florina Ana, secretarul comisiei de concurs, tel. 0739-662938

      9. Calendarul de desfășurare a concursului:

	08.09.2026-21.09.2026

	- perioada de depunere a dosarele de concurs

	23.09.2026


	 afişare rezultate selecţie dosare

	24.09.2026


	 depunere contestaţie rezultate selecţie dosare

	25.09.2026


	 afişare rezultate contestaţii selecţie dosare

	29.09.2026, ora 10.00


	 data desfăşurării probei practice

	29.09.2026


	 afişare rezultate proba practică

	30.09.2026


	 depunere contestaţii proba practică

	01.10.2026


	 afişare rezultate contestaţii proba practică

	02.10.2026, ora 10.00


	 data de desfăşurare a interviului

	02.10.2026


	 afişare rezultate interviu

	05.10.2026


	 depunere contestaţii interviu

	06.10.2026


	 comunicare rezultate contestaţii interviu

	06.10.2026


	 comunicare rezultate finale


Rezultatele, la fiecare probă, vor fi afișate la sediu (Str. Venus, FN, aleea dintre numerele 20-22) și pe pagina de internet www.dasmclujnapoca.ro , secțiunea Concursuri/Anunțuri.
  DIRECTOR  EXECUTIV,                                                                     ȘEF SERVICIU,
EMILIA ELENA BODOCHI                                                         FLAVIA-ORNELA LEHET
Publicat azi 07.09.2026.

Atribuțiile postului
·  asigură buna funcţionare a autovehiculului din dotare, execută lucrările de întreţinere şi mici reparaţii ce nu necesită unitate specializată SERVICE, întreţine curăţenia interioara şi exterioara a maşinii;

· răspunde de corespondenţa dintre numărul de kilometri parcurşi şi foaia de parcurs, astfel încât necesarul de carburant să fie distribuit şi aprobat în aceeaşi măsură;

-    preia foaia de parcurs pentru ziua respectivă şi să  predea foaia din ziua precedentă completată la toate rubricile (după cum indică formularul)

· asigură transportul personalului Direcţiei de Asistenţă Socială şi Medicală şi a materialelor necesare bunei desfăşurări a serviciilor din cadrul acesteia în condiţii de siguranţă maximă;

· asigură transportul copiiilor din Centrul de zi Țara Minunilor atât la diverse activități  cât și de la domiciliul acestora la centru și retur

· asigură incarcarea si descarcarea materialelor sau produselor care trebuie transportate.

· se preocupă în mod deosebit ca actele personale ale autovehicolului şi cele privind transportul să fie în bună regulă;

· -    refuză pornirea în cursă când este obosit sau vehicolul prezintă defecţiuni la sistemul de frânare, direcţie sau altele, care pot produce accidente;

· se va îngrijii de economisirea de carburant, printr-o conduită de conducere neagresivă şi reglarea periodică a aprinderii şi a carburatorului;

· va cunoaşte şi aplica cu stricteţe instrucţuinile anexate: Regulamentul circulaţiei, Foi de parcurs, intreţinere, comportament şi răspunde de exactitatea şi legalitatea actelor întocmite;

· se preocupa permanent de îmbunătăţirea cunoştinţelor sale profesionale şi legislative în domeniul transporturilor

· asigură condiţii corespunzătoare şi starea tehnică a maşinii pentru transportul de persoane şi materiale;

· execută, când nu este în cursa, lucrări de întreţinere, curaţenia la maşină din dotare şi la garajul unitaţii

· răspunde întocmai de aplicarea dispoziţiilor date de şeful de serviciu, precum şi de conducerea Direcţiei de Asistenţă Socială şi Medicală;

· în cazul unor disfuncţionalităţi sau avarii, care sunt de natura producerii unor pagube, anunţă ofiţerul de serviciu, luând măsuri în limita competenţei profesionale;

· la apariţia unor incendii ia primele măsuri de stingere a focului, folosind dotarea PSI, de salvare a bunurilor şi anunţă şeful ierarhic;

· păstrează confidenţialitatea asupra activităţii sale şi întocmeşte raportul de serviciu în caietul de P.V.;

· sesizează şefii ierarhici despre orice faptă menită să prejudicieze patrimoniul instituţiei sau cu privire la alte fapte privind încalcarea ROI sau ROF al instituţiei;

· are obligaţia încunostiintării sşefului ierarhic despre producerea oricărui eveniment deosebit petrecut în timpul exercitării atribuţiilor de serviciu, în sectorul repartizat;

· să nu foloseasca dotarile şi materialele încredinţate, în scopuri personale;

· nerespectarea prezentelor sarcini atrage răpunderea disciplinară, materilală sau penală;

· execută şi alte sarcini date de şeful de serviciu sau conducerea DASM.
· are obligaţia să se prezinte la serviciu în situaţii de urgenţă sau în situaţii speciale, în respectul  prevederilor art.I din HCL 61/2007.



